**ZÁPIS č. 1**

**Z RIADNEHO ZASADNUTIA SPRÁVNEJ RADY TASR**

**21. januára 2025 so začiatkom o 15.00 h**

**Prítomní členovia Správnej rady:** Jozef Bednár, Alena Mezeiová, Michal Pidanič**,** Alexander Riabov

**Ospravedlnení:** -

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

**--------------------------------------------------------------------------------------------------------------------------------------**

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol predseda SR TASR Jozef Bednár. Konštatoval, že rada je uznášaniaschopná, navrhol program zasadnutia a dal o ňom hlasovať.

**UZNESENIE č. 01/21/1/2025:**

Členovia rady schválili tento program zasadnutia:

1. **Návrh rozpočtu TASR na rok 2025**
2. **Zmluva o podmienkach použitia nárokovateľného príspevku zo štátneho rozpočtu na rok 2025**
3. **Rôzne**

ZA: 4 PROTI: 0 ZDRŽAL SA: 0

J. Bednár

A. Mezeiová

M. Pidanič

A. Riabov

**Uznesenie bolo prijaté.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Návrh rozpočtu TASR na rok 2025**

Ako uviedol V. Puchala, návrh rozpočtu Tlačovej agentúry SR vychádza z rozpisu návrhu limitu príjmov a výdavkov na roky 2025 až 2027 vypracovaného pre MK SR v mesiaci máj 2024 a z návrhu Zmluvy o podmienkach použitia nárokovateľného príspevku zo štátneho rozpočtu medzi TASR a MK SR na rok 2025.

Návrh rozpočtu rešpektuje limit verejných výdavkov v súlade s listom Ministerstva financií zo dňa 17.12.2024, ktorým MF SR oznámilo TASR limit verejných výdavkov na rok 2025 vo výške 6 812 307 eur.

Ministerstvo financií zároveň TASR upozornilo, že pri realizácii rozpočtu verejnej správy nie je možné prekročiť stanovený limit verejných výdavkov a je potrebné realizovať rozpočtové hospodárenie s cieľom dodržania tohto limitu.

Od mesiaca máj 2024 sa uskutočnili tak vonkajšie ako aj vnútorné zmeny, ktoré by bolo treba zapracovať do príjmovej ako aj výdavkovej časti rozpočtu (napr. zmena DPH, nová daň z transakcií, výška zostatku finančných prostriedkov k 31.12.2024). Všetky úpravy, ktoré by TASR potrebovala premietnuť do rozpočtu môžu byť však realizované iba presunom medzi položkami rozpočtu s dodržaním celkovej výšky príjmov a výdavkov.

Vzhľadom na vyššie uvedené skutočnosti boli zrealizované iba presuny z položky služby na položku mzdy a odvody bez dopadu na celkovú výšku výdavkov.

Návrh rozpočtu je zostavený v štruktúre príjmov a výdavkov platnej rozpočtovej klasifikácie v súlade s Opatrením MF SR z 8. decembra 2004 č. MF/010175/2004-42 v znení neskorších dodatkov, ktorým sa ustanovuje druhová, organizačná a ekonomická klasifikácia.

V. Puchala ďalej podrobne informoval o jednotlivých položkách a opatreniach v oblasti výdavkov.

J. Bednár sa poďakoval V. Puchalovi za prezentáciu materiálu a otvoril rozpravu.

V rozprave členovia Správnej rady ocenili fakt, že napriek limitu verejných výdavkov generálny riaditeľ nepristúpil k znižovaniu počtu zamestnancov, ako aj rozhodnutie o diverzifikácii zdrojov a využívanie pôvodných zdrojov informácií v zahraničnom spravodajstve. Zaujímali sa ďalej o to, ako sa agentúry dotkne zavedenie transakčnej dane a aké bezpečnostné opatrenia vedenie prijme v súvislosti s množiacimi sa kyber útokmi na inštitúcie a firmy na Slovensku.

Po skončení rozpravy J. Bednár predložil návrh na uznesenie:

**UZNESENIE č. 02/21/1/2025:**

**Správna rada TASR schválila Návrh rozpočtu TASR na rok 2025.**

ZA: 4 PROTI: 0 ZDRŽAL SA: 0

J. Bednár

A. Mezeiová

M. Pidanič

A. Riabov

**Uznesenie bolo prijaté.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Zmluva o podmienkach použitia nárokovateľného príspevku zo štátneho rozpočtu na rok 2025**

V. Puchala predložil členom Správnej rady návrh Zmluvy o podmienkach použitia nárokovateľného príspevku zo štátneho rozpočtu na rok 2025, ktorú TASR uzatvára s Ministerstvom kultúry SR.

Členovia Správnej rady vzali materiál na vedomie.

**3. Rôzne**

V. Puchala informoval členov Správnej rady, že na základe verejnej súťaže bude TASR pokračovať v spolupráci s audítorskou spoločnosťou TATRAAUDIT Bratislava s.r.o.

Členovia Správnej rady sa dohodli na najbližšom termíne rokovania 25/2, 18/3 a 15/4/2025 o 15:00 h.

Predseda SR TASR J. Bednár v súlade s Rokovacím poriadkom SR TASR ukončil zasadnutie rady.

Bratislava 21. januára 2025

Zapísal:

Jozef Bednár v.r.